Eesti saab endale päris enda blogifestivali. Altex on asja ette võtnud ning juba 8. septembril saab Reval Hotell  Olümpia ruumides toimuma üritus nimega Tallinn BlogFest 2009.    Teemad jäävad veebiäri ja blogimise valdkondadesse. Kõneks tulevad erinevad visoonid, kogemused, inspiratsioon ning nipid ja trikid. Blogijad kohtuvad blogijatega, lugejad kohtuvad blogijatega ning kõik saavad teineteist puudutada, õppida blogimise kohta omajagu uut või ammutada inspiratsiooni enda veebipäevikuga alustamiseks.    Täieliku programmiga tasub samuti tutvuda ning kuni 10. augustini on saadaval ka sooduspiletid.    Olen ka ise arvajate seltskonda sattunud. Kell 19:45 arutame paneelis Meelis Mandeli, Kerttu Metsari, Pille Pruulmann-Vengerfeldti, Villu Otsmanni, Henrik Roonemaa ja Jaanus Lillenbergiga, et kas blogid ikka on meedia ning kas neid tuleks ka vastavalt käsitleda.    Osale, kutsu teisi, saada link sõbrale või vanaemale.  Õhtu lõpeb, nagu oodata on, lähedalasuvas pubis;)